L 28/230
HR
Službeni list Europske unije
31.1.2023.
Članak 12.
Dostava podataka Kad u skladu s člancima 33. i 34.
Uredbe (EZ) br.
1224/2009 države članice Komisiji dostavljaju podatke u vezi s iskrcavanjem količina ulovljenih stokova, one upotrebljavaju oznake stokova navedene u Prilogu IV.
POGLAVLJE IV.
Sicilski prolaz
Članak 13.
Stokovi pridnenih vrsta 1.
Ovaj se članak primjenjuje na sve aktivnosti ribarskih plovila Unije i druge ribolovne aktivnosti Unije u ribolovu oslića (Merluccius merluccius) i dubinske kozice (Parapenaeus longirostris) u Sicilskom prolazu.
2.
Najviša razina ulova dubinske kozice ne smije premašiti razine utvrđene u Prilogu V.
3.
Najveći dopušteni ribolovni napor za oslića i najveći kapacitet flote izražen u broju plovila, kW i bruto tonaži plovila s pridnenim povlačnim mrežama (koćama) koja imaju odobrenje za ribolov pridnenih stokova u okviru područja primjene ovog članka utvrđeni su u Prilogu V. 4.
Države članice upravljaju najvećim dopuštenim ribolovnim naporom u skladu s člancima od 26. do 35.
Uredbe (EZ) br.
1224/2009.
Članak 14.
Dubinske kozice 1.
Ovaj se članak primjenjuje na sve aktivnosti ribarskih plovila Unije i druge ribolovne aktivnosti Unije u ribolovu na veliku crvenu kozicu (Aristaeomorpha foliacea) i svijetlocrvenu kozicu (Aristeus antennatus) u Sicilskom prolazu. 2.
Najveći kapacitet flote izražen u broju plovila, kW i bruto tonaži plovila s pridnenim povlačnim mrežama (koćama) koja imaju odobrenje za ribolov stokova pridnenih vrsta utvrđen je u Prilogu V. 3.
Najviša razina ulova ne smije premašiti razine utvrđene u Prilogu V.
Članak 15.
Dostava podataka Kad u skladu s člancima 33. i 34.
Uredbe (EZ) br.
1224/2009 države članice Komisiji dostavljaju podatke u vezi s iskrcavanjem količina ulovljenih stokova, one upotrebljavaju oznake stokova navedene u Prilogu V.